《杓携龙角》
宋代·林希逸

帝斡璇杓处，云高隔几重。自天携左角，出地见青龙。

碧汉方回柄，苍精恰露容。举头看斗指，骧首觉云从。

西揭殊春候，东骑验尾踪。韩门人所仰，直欲折充宗。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。